اندونیزیانینگ سولاویسی آرالیده اوتگن هفته یوز بیرگن زلزله آرتیدن تسونامی طوفانی عاقبتیده اولگنلر سانی 1558 کیشی گه کوتاریلیب کیتدی.
اندونیزیا ملی آفت اداره سی آژانسی، ایککی فلاکت حادثه سیده الگنلر سانی نینگ 1 مینگ 558 گه چیققن لیگینی بیلدیردی.
مملکت نینگ شمالیده جایلشگن سولاویسی آرالیده پالو کورفزی نینگ 27 کیلومتر شمالیده امریکا قوشمه ایالتلری تیکشیروو موسسه سی (USGS) راپورلریگه کوره 7،5 رشترلیک زلزله یوز بیرگن ایدی.
زلزله نینگ آرتیدن دونگاله و پالو شهرلریگه یوکسک لیگی 3 الی 6 متر بولگن تسونامی دالغه سی باریب اورگن ایدی.
اندونیزیاده لومبوک آرالیده جولای و اگست آیلریده 6،3 و 6،9 بیلن 7 رشترلیک زلزله لر یوز بیریب 450 مینگ کیشی گه تاثیر قالدیررکن، 563 کیشی جان بیرگن ایدی.
تینچ اوقیانوس آتش دایره سی دیب اتلگن زلزله و ولقان منطقه سیده اورین آلگن اندونیزیاده 26 دسامبر 2004 – ییلی 9،1 رشترلیک زلزله و ارتیدن یوز بیرگن تسونامی طوفانی عاقبتیده منطقه ده گی ایریم اولکه لر داخل 230 مینگ کیشی حیاتینی یوقه تگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
